b'\n_START_ARTICLE_\nSquier\n_START_PARAGRAPH_\nSquier je brand za glazbene instrumente u vlasni\xc5\xa1tvu tvrtke Fender Musical Instruments Corporation. To je i za\xc5\xa1titni znak pod kojim Fender od 1982. godine prodaje jeftinije replike svojih skupljih elektri\xc4\x8dnih i bas modela gitara.\n_START_SECTION_\nPovijest\n_START_PARAGRAPH_\nJerome Bonapart (J.B.) Squier bio je engleski emigrant, koji je svoju sre\xc4\x87u 1881. godine kao poljoprivrednik i postolar poku\xc5\xa1ao prona\xc4\x87i u Americi. Nastanjen u Battle Creeku (Michigan), proizvodio je violine prilago\xc4\x91ene europskom stilu, \xc5\xa1to mu je kao graditelju instrumenata me\xc4\x91u europskim doseljenicima stvorilo veliku popularnost. Nedugo u posao s violinama uklju\xc4\x8dio se i njegov sin Victor Carol Squier, jer je potra\xc5\xbenja za njihovim kvalitetnijim i povoljnijom cijenom, od uvezenih modela iz Europe bila popularna diljem kontinenta. Stoga je 1890. godine odlu\xc4\x8dio u Battle Creeku s pjeva\xc4\x8dem Mabel L. Spearom otvoriti svoju prvu trgovinu violina, da bi ubrzo zbog velike potra\xc5\xbenje morali potra\xc5\xbeiti ve\xc4\x87i prodajni prostor._NEWLINE__NEWLINE_Tih godina najkvalitetnije \xc5\xbeice za violinu uvo\xc5\xbeene su iz Engleske, ali zbog komplikacija oko skupljeg morskog prijevoza cijena im je bila ne\xc5\xa1to ve\xc4\x87a. Stoga je Victor odlu\xc4\x8dio zapo\xc4\x8deti s proizvodnjom violinskih \xc5\xbeica na ameri\xc4\x8dkom tlu. Proizvodnja je rasla od skromnog po\xc4\x8detka, pa do 1000. komada na dan. I \xc5\xbeice, kao proizvod, stekle su u kratkom periodu veliku reputaciju, tako da je pro\xc5\xa1irio proizvodnju \xc5\xbeica i za gitare, ali i bend\xc5\xbeoe._NEWLINE__NEWLINE_Oko 1930. godine Squier je pro\xc5\xa1rio proizvodnju \xc5\xbeica i za elektri\xc4\x8dne glazbene instrumente, koji su onda tek nastajali. Osim toga trgovinu je pro\xc5\xa1irio i na glasovire, radije i gramofone._NEWLINE__NEWLINE_Tek 1950. godine prvi puta privla\xc4\x8de pozornost Lea Fendera (utemeljitelj Fender proizvodnje) jer su mu prijeko bile potrebne kvalitetne \xc5\xbeice za njegovi dizajn modela gitara s punim tijelom. Tako je otpo\xc4\x8dela suradnja izme\xc4\x91u njih koja je rezultirala da je Squier za potrebe Fendera postao slu\xc5\xbebeni dobavlja\xc4\x8d \xc5\xbeica. Prvo za elektri\xc4\x8dne gitare, a potom i za bas modele gitara._NEWLINE__NEWLINE_Godine 1965. kratko prije nego \xc5\xa1to je i sam Leo Fender prodao svoju tvrtku korporaciji CBS, kupio je V.C Squier Company. Tako da je Squier postao i slu\xc5\xbebeno sastavni dio sveukupne Fenderove mase.\n_START_SECTION_\nSquier kao za\xc5\xa1titni znak\n_START_PARAGRAPH_\nFenderovi modeli gitara (osobito u azijskoj regiji) kopirani su toliko puta da je Fender bio prisiljen tra\xc5\xbeiti na\xc4\x8din kako bi taj negativni trend zaustavio, ili \xc4\x8dak i profitirao od njega._NEWLINE__NEWLINE_Tako se 1982. godine stvorila ideja o stvaranju pogona za proizvodnju u tom dijelu svijeta, kao protute\xc5\xbea trenutno lo\xc5\xa1em stanju. Prvi Squier pogon otvoren je u Fujigen (Gakki) u Japanu i proizvodili su replike Stratocaster, Telecaster, Precision i Jazz bas-gitara._NEWLINE__NEWLINE_Ovim potezom Fender je prvi postigao da se potisne poplava stihijske nelegalne proizvodnje u Aziji, a potom i u Europi._NEWLINE__NEWLINE_Instrumenti proizvedeni u Japanu s vremena, na vrijeme ugodno iznenade visokim standardom kvalitete, kao da su modeli proizvedeni u mati\xc4\x8dnoj dr\xc5\xbeavi. Ova \xc4\x8dinjenica stvorila je pozitivne uvjete da se Squier kao "sestrinski" pogon uspje\xc5\xa1no natje\xc4\x8de i na ameri\xc4\x8dkom tr\xc5\xbei\xc5\xa1tu._NEWLINE__NEWLINE_Tvrtka Takai gitare 1996. godine preuzima posao od pogona Fujigen, i time postaje glavni proizvo\xc4\x91a\xc4\x8d Squier modela u Japanu. Fender postupno otvara nove proizvodne pogone i u: Indoneziji, Meksiku, Indiji i Kini, a od 1987. godine Fenderove modele proizvodi i tvrtka Samick, u Ju\xc5\xbenoj Koreji.\n_START_SECTION_\nPrva JV, i SQ serija\n_START_PARAGRAPH_\nPrvi Fender Japan modeli uve\xc5\xbeeni su u svibnju 1983. godine. Bili su to kopirani Stratocaster modeli iz 1957. godine serijskih brojeva: ST\'57-85, ST\'62-85, ST\'62-65, ST\'62-115, ST\'57-115 i ST\'57-65., i Precision modeli iz 1962. godine sa serijskim brojevima: PB\'62-98, PB\'62-75, PB\'57-95 i PB\'57-70. Ovi modeli su Fenderov proizvod (ne Squierov) s njegovim originalnim dijelovima, i namjenjen je bio izri\xc4\x8dito za japansko tr\xc5\xbei\xc5\xa1te, ne za izvoz u druge dr\xc5\xbeave._NEWLINE__NEWLINE_U listopadu 1982. godine modeli Squier serije s manjim promjenama u odnosu na Squier modele za izvoz bili su dostupni i na japanskom tr\xc5\xbei\xc5\xa1tu. Velika Fender logo oznaka uskoro je zamjenjena s velikom Squier logo oznakom na glavi gitare._NEWLINE__NEWLINE_Prvi modeli Fender Japan poznati su kao JV Fender, i JV Squier s dodatkom "Joint Venture" da bi se razgrani\xc4\x8dili proizvedeni modeli od Fendera i pogona Fujigen u Japanu (mada je kori\xc5\xa1tena tehni\xc4\x8dka potpora od mati\xc4\x8dne Fender ku\xc4\x87e.)_NEWLINE__NEWLINE_Model SQ serije \xc4\x8diji se modeli temelje na Fenderovim iz 1970. godine (sad s japanskom elektronikom) predstavljeni su krajem 1983., i po\xc4\x8detkom 1984. godine.\n_START_SECTION_\nOriginalni modeli\n_START_PARAGRAPH_\nPostoji nekoliko Squier modela, ali s potpuno razli\xc4\x8ditim specifikacijama od standardnih Fenderovih modela kao \xc5\xa1to su Super Sonic i Squier \'51 (kombiniraju elemente Stratocastera, Telecastera i Fender Precision Bass \'51), i model Jagmaster djelomi\xc4\x8dno kombiniran od modela Jazzmaster i Jaguar._NEWLINE__NEWLINE_Ime Bullet koje se u ranim \'80-im koristilo pri modeliranju modela Stratocaster, bio je primjenjen na modele gitara kratkih skala Stratocastera, i Mustanga._NEWLINE__NEWLINE_U modelima Squier tako\xc4\x91er se ogledaju varijacije izvornog modela Stratocaster i Telecaster, kao \xc5\xa1to je Hello Kity (model gitare obojan u ru\xc5\xbei\xc4\x8dastu boju s naglaskom na vrat, i logo na glavi Hello Kitty). Model je dizajniran specifi\xc4\x8dnom "obey" grafikom (slikovna grafika oslikana na modelima Stratocaster i Telecaster ru\xc4\x8dno, uljnom tehnikom). Takve potpisne modele koristili su glazbenici Avril Lavigne i Deryck Whibley.\n_START_SECTION_\nSuvremeni modeli\n_START_PARAGRAPH_\nOd 2007. godine proizvode\xc4\x87i Fenderova reizdanja serije Bellet, Affinity i Standard modela (ali u sto vrijeme i sa svojim originalnim modelima koji nisu u popisu Fenderova kataloga) Squier je postao pozicionirana marka, i alat za uspje\xc5\xa1nu popunu prora\xc4\x8duna._NEWLINE__NEWLINE_Svi modeli proizvedeni u pogonima Squier modernog su dizajna, i ciljane proizvodnje, s nastojanjem primjene \xc5\xa1to manje sli\xc4\x8dnosti s Fenderovom "praksom" proizvodnje. Ovakav pristup osamostaljenja zahtjeva visoko kvalitetnu provedbu planiranja, i tehnologije rada.\n_START_SECTION_\nSquier Japan\n_START_PARAGRAPH_\nModeli Squier MIJ (proizvedeno u Japanu) proizvedeni su do 1997. godine u pogonu Fujigen, od \'97-me imaju oznaku CIJ (izra\xc4\x91eno u Japanu), a proizvodili su ga pogoni Tokai i Dyna.\n_START_SECTION_\nSquier Indija\n_START_PARAGRAPH_\nModeli Squier II Indija proizvedeni su 1989/90., i slijedili su ameri\xc4\x8dku shemu numeriranja._NEWLINE_Na primjer:_NEWLINE_Serijski broj na modelu proizvedenom \'90-te u Indiji zapo\xc4\x8det \xc4\x87e sa slovima N0, iza kojih slijedi jo\xc5\xa1 dodatak od pet znamenki. Serijski broj tiskan je na naljepnici koja se nalazila zalijepljena na stra\xc5\xbenjem dijelu vrata (blizu mjestu spoja s tijelom gitare), za razliku od prednje strane glave gdje je tiskanim titlom "Proizvedeno u Indiji" (engl. Made in India), trajno nazna\xc4\x8deno porijeklo proizvodnje. Budu\xc4\x87i da je serijal bio na naljepnici, izgubljeni brojevi (\xc5\xa1to je \xc4\x8desta pojava) s modela smatraju se "trajno" nestalim.'